Alueiden komitean lausunto aiheesta: - "Komission tiedonanto IDA-ohjelman arvioinnista ja IDA-ohjelman toisesta vaiheesta", - "Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisten tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä", ja - "Ehdotus neuvoston päätökseksi eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi" CdR 44/98 fin -



Virallinen lehti nro C 251 , 10/08/1998 s. 0001



Alueiden komitean lausunto aiheesta: "Komission tiedonanto IDA-ohjelman arvioinnista ja IDA-ohjelman toisesta vaiheesta", "Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisten tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä", ja "Ehdotus neuvoston päätökseksi eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi" (98/C 251/01) ALUEIDEN KOMITEA, joka ottaa huomioon "Komission tiedonannon IDA-ohjelman arvioinnista ja IDA-ohjelman toisesta vaiheesta", "Ehdotuksen Euroopan parlamentin ja neuvoston päätökseksi eräistä hallintojen välisten Euroopan laajuisten sähköisten tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä" sekä "Ehdotuksen neuvoston päätökseksi eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi" (), ottaa huomioon neuvoston 30. tammikuuta 1998 Euroopan yhteisön perustamissopimuksen 129 d artiklan ja 198 c artiklan ensimmäisen kohdan mukaisesti tekemän päätöksen pyytää aiheesta alueiden komitean lausunto, ottaa huomioon työvaliokuntansa 12. maaliskuuta 1998 tekemän päätöksen antaa lausunnon valmistelu valiokunta 3:n "Euroopan laajuiset verkot Liikenne Tietoyhteiskunta" tehtäväksi, ottaa huomioon valiokunta 3:n 27. maaliskuuta 1998 hyväksymän lausuntoluonnoksen CdR 44/98 rev., jonka esittelijä oli Willy Bourg, ottaa huomioon "Ehdotuksen neuvoston päätökseksi hallintojen välisten Euroopan laajuisten telemaattisten verkkojen suuntaviivoista" sekä "Ehdotuksen neuvoston päätökseksi monivuotisesta yhteisön toimintaohjelmasta hallintojen välisten Euroopan laajuisten sähköisen tiedonvaihdon verkkojen (IDA) toteuttamisen tukemiseksi" (), ottaa huomioon alueiden komitean edellä mainituista ehdotuksista antaman lausunnon (CdR 48/94) (), ottaa huomioon "Muutetun ehdotuksen neuvoston päätökseksi hallintoelinten välisessä tietojenvaihdossa (IDA) käytettävien Euroopan laajuisten telemaattisten verkkojen toteuttamista edistävän yhteisön monivuotisen ohjelman käyttöön ottamisesta" () sekä "Muutetun ehdotuksen Euroopan parlamentin ja neuvoston päätökseksi hallintoelinten välisiä Euroopan laajuisia telemaattisia verkkoja koskevista suuntaviivoista" (), ottaa huomioon "Neuvoston päätöksen, tehty 6. päivänä marraskuuta 1995, yhteisön panoksesta hallintojen välisessä telemaattisessa tietojenvaihdossa (HVT) yhteisössä" (), sekä katsoo, että IDA-ohjelman toisen vaiheen uusi oikeusperusta (perustamissopimuksen 129 d artikla) antaa aihetta toivoa, että Euroopan parlamentti ja neuvosto ottavat paremmin huomioon jäljempänä esitetyt näkökannat, hyväksyi 13. 14. toukokuuta 1998 pitämässään 23. täysistunnossa (toukokuun 14. päivän kokouksessa) yksimielisesti seuraavan lausunnon. Alueiden komitea 1. pitää täysin riittämättömänä Euroopan komission tiedonannossa esitettyä arviota IDA-ohjelman tämänhetkisestä toiminnasta, 2. pitää sitä vastoin hyvänä kyseisen ohjelman toisen vaiheen prioriteettien uudelleenarviointia, minkä mukaan painopiste on vastedes tiettyjen yksittäisten hallinnonalojen koordinoinnissa ja tukemisessa, 3. arvostaa komission halua korostaa verkkojen infrastruktuurien yhteentoimivuuden tärkeyttä, 4. ehdottaa, että neuvoston päätösehdotuksen 9 artiklaa muutettaisiin siten, että siinä otetaan huomioon alue- ja paikallisulottuvuus, 5. pyytää arvioimaan uudelleen hankkeeseen käytettävien varojen määrän, jotta IDA-ohjelmaan kokonaisuudessaan käytettävää rahoitusta voitaisiin pitää tarkoituksenmukaisena, 6. ilmaisee tyytyväisyytensä siitä, että komissio ottaa entistä paremmin huomioon yksityissektorin intressit ja kansalaisia huolestuttavat seikat, 7. toivoo, että yhteisöaloitteiden koordinointia parannettaisiin hallintojen välisten telemaattisten verkkojen alalla; koordinointia tulisi parantaa erityisesti Euroopan laajuisen televerkon (TEN Telecom) sekä T& K-toimien sekä pk-yritysten tukemiseen tähtäävien toimien välillä, 8. pahoittelee siitä, että komission valitsema lähestymistapa näyttää jättävän huomiotta alue- ja paikallisyhteisöjen ja niiden hallintoelinten aseman, vaikka kunnallis- ja alueviranomaiset voivat antaa merkittävän panoksen pyrittäessä saavuttamaan eurooppalaisia tavoitteita, 9. korostaa, että "hallinnolla" tulee tarkoittaa kaikkia paikallisia, alueellisia ja valtiollisia viranomaisia, joiden toiminta kuuluu päätösehdotuksessa määriteltyjen yhteistä etua koskevien hankkeiden piiriin, 10. toistaa siten aiemmin esittämänsä toivomuksen, että IDA-ohjelmassa otettaisiin huomioon, että toteuttaminen on yksittäisten EU:n jäsenvaltioiden toimivaltaisten hallinnonalojen tehtävä; kustannusten jakautumisessa on siksi huomioitava alueellisten ja paikallisten olosuhteiden eroavuudet; Euroopan laajuisista tiedotus- ja tiedonvälitysmenetelmistä jäsenvaltioille, osavaltioille ja alueille aiheutuvat taloudelliset kustannukset on rajattava välttämättömään; EU:n toimielinten on rahoitettava suunnitelmansa omasta budjetistaan; kustannusten maksuosuuksia, suoritteiden hyvittämistä yksittäistapauksissa tai kertaluontoista rahoitusjärjestelyä ei hyväksytä; jäsenvaltioiden, osavaltioiden ja alueiden on itse maksettava niille koituvat kulut, 11. painottaa, että IDA-verkostojen alueellistaminen (régionalisation) tulisi mainita IDA-verkkojen yleistämistavoitteen (mondialisation) ohella ensimmäisen päätösehdotuksen liitteen D-kohdassa, 12. ilmaisee tyytyväisyytensä yhden, yhtenäisen hallintokomitean perustamisesta (versio 2a); hallintokomitean tehtävänä on valvoa näiden kahden päätöksen toimeenpanoa; komitea pyytää kuitenkin, että jäsenvaltiot ottavat komitean kokoonpanosta päätettäessä huomioon alue- ja paikallishallinnon intressit, 13. ehdottaa, että alueiden komitea hallintoyksikkönä voisi osallistua hallintojen välisiin Euroopan laajuisiin sähköisiin tiedonvaihdon verkkoihin (IDA). Bryssel, 14. toukokuuta 1998. Alueiden komitean puheenjohtaja Manfred DAMMEYER () KOM(97) 661 lopull. - 97/0340 (COD) - 97/0341 (SYN) EYVL C 54, 21.2.1998, s. 3 ja 12. () KOM(93) 69 lopull. EYVL C 105, 16.4.1993, s. 10 ja 12. () EYVL C 217, 6.8.1994, s. 32. () KOM(95) 436 lopull. EYVL C 318, 29.11.1995, s. 13. () KOM(95) 446 lopull. EYVL C 321, 1.12.1995, s. 11. () EYVL L 269, 11.11.1995, s. 23.